Legal Document

Category: 2176

Text:
12. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 41562 της 18 Αυγ. / 10 Σεπτ. 1987 (ΦΕΚ Β'  491) Εκποίηση τροχοφόρων και υλικών που περιέρχονται στη διαχείριση του ΟΔΔΥ. Έχοντας υπόψη: 1.Τις διατάξεις του άρθρ. 15 Νομ. 251/76 "Περί Οργανισμού Διαχειρίσεως Δημοσίου Υλικού". 2.Τις αποφάσεις μας 8374/141/14.5.85 και 90981/1692/1.8.78 που δημοσιεύτηκαν αντίστοιχα στο ΦΕΚ 301/17.5.85 και 630/4.8.78 τεύχος Β΄. 3.Την πρόταση του Διοικητικού Συμβουλίου του ΟΔΔΥ, που διατυπώθηκε στη 1488/17.7.86 συνεδρίαση του. 4.Την ανάγκη να εκποιούνται τα τροχοφόρα και υλικά που περιέρχονται στη διαχείριση του ΟΔΔΥ κατά ενιαίο τρόπο και με τους ίδιους όρους σε όλη τη χώρα και την ανάγκη για ταχύτερη και αποτελεσματικώτερη εκτέλεση στις Επαρχίες του έργου που έχει ανατεθεί στον ΟΔΔΥ, αποφασίζουμε: Άρθρ.1.-Αναθέτουμε τις συναφείς προς το αντικείμενο του ΟΔΔΥ εργασίες, που αφορούν τροχοφόρα και υλικά που περιέρχονται στη διαχείριση του ΟΔΔΥ και βρίσκονται στις Επαρχίες στις οποίες δεν έχουν συσταθεί περιφερειακές Υπηρεσίες του Οργανισμού και μόνον εφόσον οι εργασίες αυτές δεν μπορούν να διεξαχθούν από τις Υπηρεσίες του ΟΔΔΥ, ως ακολούθως: α)Για τα αυτ/τα και λοιπά τροχοφόρα που περιέρχονται στη κυριότητα του Δημοσίου σύμφωνα με τις διατάξεις του Νόμ. 1165/1918 "Περί Τελωνειακού Κώδικος" και του Ν.Δ. 1238/1972, όπως αυτές τροποποιήθηκαν και ισχύουν σήμερα, στις οικείες Διευθύνσεις Τελωνείου και στα Τελωνεία Α' Τάξης. β)Για τα αυτ/τα και τροχοφόρα οχήματα των Δημοσίων Υπηρεσιών και των ΝΠΔΔ καθώς και των Δημοσίων Επιχειρήσεων και των Οργανισμών Κοινής Ωφελείας, τα οποία αποσύρονται της κυκλοφορίας και για τα υλικά των Υπηρεσιών αυτών, που η εκποίησή τους γίνεται αποκλειστικά από τον ΟΔΔΥ στις Υπηρεσίες Εντελλομένων Εξόδων των οικείων Νομαρχιών. γ)Στους Νόμους, που αποτελούνται από νησιώτικα συμπλέγματα, η εκτέλεση των ανωτέρω εργασιών από τις Υπηρεσίες Εντελλομένων Εξόδων περιορίζονται στη νήσο, όπου βρίσκεται η έδρα αυτών. Στις λοιπές νήσους του Νομού, που λειτουργεί Οικονομική Εφορία, καθώς και στις επαρχιακές πόλεις ή κωμοπόλεις όλων των Νομών, που απέχουν από την έδρα των ΥΕΕ πάνω από 30 χιλιόμετρα και λειτουργεί Οικον. Εφορία, οι εργασίες διαχείρισης και εκποίησις υλικών και τροχοφόρων εν γένει εκτελούνται από τους Οικονομικούς Εφόρους, σύμφωνα με την αριθ. 403940/22.12.51 απόφασή μας που κυρώθηκε με τον Νόμ. 251/76. Στις υπόλοιπες νήσους και κωμοπόλεις στις οποίες δεν υπάρχει Οικονομική Εφορία, οι αρμοδιότητες αυτές ασκούνται από την Υπηρεσία εκείνη (ΥΕΕ ή Οικον. Εφορία), η έδρα της οποίας βρίσκεται πλησιέστερα στη νήσο ή την κωμόπολη αυτή. Άρθρ.10.-Τα έξοδα δημοσίευσης των διακηρύξεων δημοπρασιών, βαρύνουν τον ΟΔΔΥ. Οι υπάλληλοι που μετακινούνται για την διενέργεια δημοπρασιών ή την εκτέλεση υπηρεσίας σε σχέση με τις αρμοδιότητες που ανατίθεται με τη απόφασή μας αυτή, δικαιούνται οδοιπορικών κ.λπ., σύμφωνα με τις ισχύουσες διατάξεις, που καταβάλλονται από τον ΟΔΔΥ. Άρθρ.11.-Για την αρτιώτερη και αποτελεσματικώτερη εκτέλεση των εργασιών που ανατίθενται με τη παρούσα στις ανωτέρω περιφερειακές Υπηρεσίες, η Κεντρική Υπηρεσία του ΟΔΔΥ απευθύνει κάθε φορά τις αναγκαίες γενικές ή ειδικές οδηγίες και επιλύει κάθε ειδικό θέμα που ανακύπτει κατά την άσκηση των αρμοδιοτήτων αυτών. Άρθρ.12.Η ισχύς της απόφασής μας αυτής αρχίζει από τη δημοσίευσή της στη Εφημερίδα της Κυβέρνησης, καταργουμένων των αριθ. 90981/1692/ 1.8.78 και 8374/141/14.5.85 προγενεστέρων σχετικών αποφάσεών μας. Άρθρ.2.-Οι εργασίες που ανατίθενται στις ανωτέρω Υπηρεσίες, αναφέρονται στην παραλαβή, αποθήκευση, διαχείριση, κοστολόγηση και εκποίηση των τροχοφόρων και υλικών περί των οποίων το άρθρ. 2 παρ. 1 εδάφ. α' του Νόμ. 251/76 όπως αντικαταστάθηκε με το άρθρ. 13 του Νόμ. 1041/80 καθώς και στη διαπίστωση των στοιχείων της ταυτότητας αυτών και της καταλληλότητας για κυκλοφορία των εκποιουμένων τροχοφόρων, στο διακανονισμό του τιμήματος αυτών και στη μεταβίβασή της κυριότητάς τους στους αγοραστάς. Άρθρ.3.-Οι Υπηρεσίες που αναφέρονται στο άρθρ. 1 θα πρέπει μέσα σε προθεσμία 15 ημερών από τη περιέλευση των ανωτέρω τροχοφόρων και υλικών στη διαχείριση του ΟΔΔΥ να προβαίνουν: α)Στη συμπλήρωση έντυπης κατάστασης, στην οποία αναγράφονται τα τροχοφόρα και υλικά που περιέρχονται στη διαχείριση του ΟΔΔΥ, Αντίγραφο  της  κατάστασης  αυτής  διαβιβάζεται (Αντί για τη σελ. 353(γ) Σελ. 353(δ) Τεύχος 1224-Σελ. 69 Οργανισμός Διαχείρισης Δημόσιου Υλικού 26.Ζ.ε.8-12 αμέσως στον ΟΔΔΥ και προκειμένου περί αυτοκινήτων προερχομένων από τα αζήτητα των Τελωνείων και προς το Υπουργείο Προεδρίας. β)Στη σύνταξη πρωτοκόλλου, παράδοσης και παραλαβής σε πέντε τουλάχιστον αντίτυπα. Το πρωτόκολλο αυτό υπογράφεται από τον προϊστάμενο της παραδίδουσας και τον προϊστάμενο της παραλαμβάνουσας Αρχής και στις περιπτώσεις που υπάρχει σύμπτωση των δύο ιδιοτήτων στο ίδιο πρόσωπο, όπως στην περίπτωση των Τελωνείων, από τον Προϊστάμενο του Τελωνείου ως Αρχή που παραδίδει το αυτοκίνητο κ.λπ. και ως αντιπρόσωπο του ΟΔΔΥ που παραλαμβάνει. Από τα πέντε αυτά αντίτυπα το ένα παίρνει η παραδίδουσα Υπηρεσία, τα τρία διαβιβάζονται στον ΟΔΔΥ και το πέμπτο παραμένει στη παραλαμβάνουσα Υπηρεσία και καταχωρείται σε ειδικό βιβλίο με αύξοντα αριθμό. Ειδικώτερα όσον αφορά τα Τελωνεία το ένα πρωτόκολλο εξοφλεί το πρωτόκολλο αζητήτων. γ)Στη κοστολόγηση των αυτοκινήτων τροχοφόρων και υλικών. Η τιμή κοστολόγησης θα αναγράφεται στις ανωτέρω καταστάσεις και απέναντι από κάθε είδος που αφορά και θα διαβιβάζεται στον ΟΔΔΥ και την παραδίδουσα Υπηρεσία όταν αυτή είναι ΝΠΔΔ ή Δημόσια Επιχείρηση ή Οργανισμούς Κοινής Ωφελείας. Άρθρ.4.-Η κοστολόγηση θα γίνεται στα μεν Τελωνεία από την Επιτροπή του άρθρ. 4 της αριθ. Τ. 4334/269/3.10.77 απόφασή μας, στις δε Υπηρεσίες Εντελλομένων Εξόδων από Επιτροπή που συγκροτείται με απόφαση του οικείου Νομάρχη και αποτελείται από τον Προϊστάμενο της ΥΕΕ ως Πρόεδρο, αναπληρούμενο σε περίπτωση απουσίας του ή κωλύματός του από τον νόμιμο αναπληρωτή του και δύο ακόμη υπαλλήλους της Νομαρχίας, οριζομένους μαζί με τους αναπληρωτές τους και ένα ακόμη υπάλληλο της Νομαρχίας μετά τον αναπληρωτή του ως Γραμματέα από τον οικείο Νομάρχη, ενώ στις Οικον. Εφορίες η κοστολόγηση γίνεται από την Επιτροπή που ορίζεται από τις διατάξεις της αριθ. 403940/22.12.51 απόφασή μας. Για την κοστολόγηση λαμβάνονται υπόψη οι διαμορφούμενες εκάστοτε τιμές στη ελεύθερη αγορά, οι πωλήσεις τυχόν ομοίων αντικειμένων, καθώς επίσης και η πιθανή τιμή στην οποία είναι δυνατόν να εκποιηθεί το εκπλειστηριαζόμενο είδος και κάθε άλλο πρόσφορο στοιχείο. Άρθρ.5.-Ο ΟΔΔΥ οφείλει μέσα σε προθεσμία 15 ημερών από τη ημερομηνία που θα πάρει τις ανωτέρω καταστάσεις να γνωρίσει με έγγραφό του στις οικείες Υπηρεσίες την απόφαση του Διοικητικού Συμβουλίου περί έγκρισης των τιμών κοστολόγησης, καθώς και αν προτίθεται ο ίδιος να αναλάβει την εκποίηση των αναγγελθέντων ειδών. Σελ. 354(δ) Τεύχος 1124-Σελ. 70 Στη περίπτωση που ο ΟΔΔΥ αναλάβει ο ίδιος την εκποίηση των αναγγελθέντων τροχοφόρων εν γένει και υλικών οφείλει μέσα σε προθεσμία 20 ημερών από την ημέρα που θα γνωστοποιήσει την πρόθεσή του αυτή, να παραλάβει τα αυτ/τα και λοιπά τροχοφόρα και να τα μεταφέρει στις αποθήκες του. Αν ο ΟΔΔΥ γνωρίσει, ότι δεν μπορεί να αναλάβει ο ίδιος την εκποίηση των αναγγελθέντων πραγμάτων ή παραλήψει να απαντήσει εντός της ανωτέρω προθεσμίας των 15 ημερών, τότε η οικεία Υπηρεσία προβαίνει στη δημοπράτηση των αναγγελθέντων, με εξαίρεση τα αυτ/τα που το Υπουργείο Προεδρίας εντός προθεσμίας 40 ημερών από την ημερομηνία αποστολής σ' αυτό των ανωτέρω καταστάσεων παραχωρήσει σε Δημόσιες Υπηρεσίες ή τα κατά Νόμο δικαιούμενα παραχώρησης φυσικά ή νομικά πρόσωπα. Με το άρθρ. 1 της 2086190/1501/14-16 Νοεμ. 1989 (ΦΕΚ Β' 861) απόφ. Υπ. Οικονομικών συμπληρώθηκε το άνω άρθρ. 5 και ορίστηκε ότι: ο ΟΔΔΥ οφείλει μέσα σε προθεσμία 15 ημερών από την ημερομηνία που θα πάρει τις ανωτέρω καταστάσει να γνωρίζει με έγγραφό του στις οικείες Υπηρεσίες τη απόφαση του Διοικητικού Συμβουλίου περί έγκρισης των τιμών κοστολόγησης, καθώς και αν προτίθεται ο ίδιος να αναλάβει την εκποίηση των αναγγελθέντων ειδών. Την περίπτωση που ο ΟΔΔΥ αναλάβει ο ίδιος την εκποίηση των αναγγελθέντων τροχοφόρων εν γένει και υλικών οφείλει μέσα σε προθεσμία 20 ημερών από την ημέρα που θα γνωστοποιήσει την πρόθεσή του αυτή, να παραλάβει τα αυτ/τα και λοιπά τροχοφόρα και να τα μεταφέρει στις αποθήκες του. 26.Ζ.ε.12 Οργανισμός Διαχείρισης Δημόσιου Υλικού Σε περίπτωση αδυναμίας του, να μεταφέρει αυτά (τροχοφόρα) στους αποθηκευτικούς του χώρους, να γνωρίζει εντός της πιο πάνω προθεσμίας των 20 ημερών, την πρόθεση του να εκποιήσει αυτά επί τόπου με Επιτροπή από υπαλλήλους του ΟΔΔΥ, που θα έχει συσταθεί προς τούτο με απόφαση του Προέδρου του Δ.Σ. Αν ο ΟΔΔΥ γνωρίσει, ότι δεν μπορεί να αναλάβει ο ίδος την εκποίηση των αναγγελθέντων πραγμάτων ή παραλήψει να απαντήσει εντός της ανωτέρω προθεσμίας των 15 ημερών, τότε η οικεία Υπηρεσία προβαίνει στη δημοπράτηση των αναγγελθέτων, με εξαίρεση τα αυτ/α που το Υπουργείο Προεδρίας εντός προθεσμίας 40 ημερών από την ημερομηνία αποστολής σ' αυτό των ανωτέρω καταστάσεων παραχωρήσει σε Δημόσιες Υπηρεσίες ή τα κατά Νόμο δικαιούμενα παραχώρησης φυσικά ή νομικά πρόσωπα. "Άρθρ.6.-Οι δημοπρασίες γίνονται από Επιτροπές του ΟΔΔΥ και όπου δεν έχουν ορισθεί αυτές, γίνονται από Επιτροπές του άρθρ. 4 της απόφασής μας αυτής. Ο τρόπος, οι όροι και η εν γένει διαδικασία διεξαγωγής των δημοπρασιών, καθορίζονται με απόφαση του Διοικητικού Συμβουλίου του ΟΔΔΥ και είναι ενιαίοι για όλη τη χώρα". Το άρθρ. 6, αντικαταστάθηκε ως άνω από το άρθρ. 2 της 2086190/1501/14-16 Νοεμ. 1989 (ΦΕΚ Β' 861) απόφ. Υπ. Οικονομ. Άρθρ.7.-Η παράδοση των εκπλειστηριαζομένων τροχοφόρων εν γένει και υλικών στους πλειοδότες γίνεται με πρωτόκολλο παράδοσης και παραλαβής ύστερα από τη καταβολή του οφειλομένου εκπλειστηριάσματος ή τον διακανονισμό του σε δόσεις. Το πρωτόκολλο αυτό διαβιβάζεται αμέσως στον ΟΔΔΥ. Άρθρ.8.-Το προϊόν εκποίησης των εκπλειστηριαζομένων κατατίθεται από τις ανωτέρω Υπηρεσίες, αυθημερόν αν είναι δυνατόν, στον τηρούμενο στη Τράπεζα της Ελλάδος ειδικό λογαριασμό του ΟΔΔΥ και αντίγραφο της σχετικής απόδειξης διαβιβάζεται στον ΟΔΔΥ. Στον ΟΔΔΥ επίσης διαβιβάζονται μετά τον διακανονισμό των εκπλειστηριαζομένων ειδών όλα τα παραστατικά για την εν συνεχεία είσπραξη των δόσεων από τον Οργανισμό. Άρθρ.9.-Στα κατά τα ανωτέρω εκποιούμενα αυτοκίνητα και πριν την παράδοσή των στους αγοραστάς θα χτυπιέται αριθμός ασφαλείας (ο αριθμός αζητήτου), ο οποίος θα αποτυπούται στο έντυπο "ΕΚΘΕΣΗ ΚΑΤΑΣΤΑΣΗΣ ΑΥΤΟΚΙΝΗΤΟΥ ΓΙΑ ΚΥΚΛΟΦΟΡΙΑ" μαζί με τον χαραγμένο αριθμό πλαισίου. Στη έκθεση του αυτοκινήτου η οποία συντάσσεται σε τριπλούν θα αναγράφονται όλα τα τεχνικά στοιχεία του αυτοκινήτου (αριθμός πλαισίου, αριθμός ασφαλείας, αριθμός κινητήρος, χρώμα καύσιμο κ.λ.π.). Η χάραξη του αριθμού ασφαλείας  γίνεται σε σταθερό σημείο του SASI του αυτοκινήτου για την διασφάλιση της ταυτότητάς του. Το πρωτότυπο της πιο πάνω έκθεσης καθώς και το υπό της παρ. 2 της ΣΤ 26322/1.11.77 κοινής απόφασης των Υπουργών Οικονομικών και Συγκοινωνιών, προβλεπόμενο πιστοποιητικό κυριότητας με τον τίτλο "ΠΙΣΤΟΠΟΙΗΤΙΚΟ ΜΕΤΑΒΙΒΑΣΤΙΚΟ ΚΥΡΙΟΤΗΤΑΣ ΑΥΤΟΚΙΝΗΤΟΥ ΟΧΗΜΑΤΟΣ" χορηγούνται στον αγοραστή. Τέτοια έκθεση και τέτοιο πιστοποιητικό δεν χορηγείται για τα αυτοκίνητα που εκποιήθηκαν αποκλειστικά προς διάλυση.